VILNIAUS MIESTO SAVIVALDYBĖS

TARYBA

SPRENDIMAS

DĖL TARYBOS 2022-10-05 SPRENDIMO NR. 1-1596 „DĖL MOKĖJIMO UŽ UGDYMĄ IR PASLAUGAS VILNIAUS MIESTO SAVIVALDYBĖS VAIKŲ IR JAUNIMO KLUBUOSE, MOKSLEIVIŲ KŪRYBOS IR MOKYMO, JAUNŲJŲ TURISTŲ, SOSTINĖS VAIKŲ IR JAUNIMO, SAUGAUS MIESTO CENTRUOSE BEI ATVIRUOSE JAUNIMO CENTRUOSE TVARKOS APRAŠO IR ĮKAINIŲ SĄRAŠŲ PATVIRTINIMO“ PAKEITIMO

2023 m. birželio 28 d. Nr. 1-87

Vilnius

Vadovaudamasi Lietuvos Respublikos švietimo įstatymo 70 straipsnio 9 dalimi, Lietuvos Respublikos vietos savivaldos įstatymo 15 straipsnio 2 dalies 29 punktu, Lietuvos Respublikos Vyriausybės 1999 m. gruodžio 31 d. nutarimo Nr. 1526 „Dėl užmokesčio už vaikų papildomą ugdymą“ 1 punktu, Vilniaus miesto savivaldybės taryba n u s p r e n d ž i a:

1. Pakeisti Vilniaus miesto savivaldybės tarybos 2022 m. spalio 5 d. sprendimą Nr. 1-1596 „Dėl Mokėjimo už ugdymą ir paslaugas Vilniaus miesto savivaldybės vaikų ir jaunimo klubuose, moksleivių kūrybos ir mokymo, jaunųjų turistų, Sostinės vaikų ir jaunimo, Saugaus miesto centruose bei atviruose jaunimo centruose tvarkos aprašo ir įkainių sąrašų patvirtinimo“:

1.1. pakeisti preambulę ir išdėstyti taip:

„Vadovaudamasi Lietuvos Respublikos švietimo įstatymo 70 straipsnio 9 dalimi, Lietuvos Respublikos vietos savivaldos įstatymo 15 straipsnio 2 dalies 29 punktu, Lietuvos Respublikos Vyriausybės 1999 m. gruodžio 31 d. nutarimo Nr. 1526 „Dėl užmokesčio už vaikų papildomą ugdymą“ 1 punktu, Vilniaus miesto savivaldybės taryba n u s p r e n d ž i a:“;

1.2. pakeisti 1.2 papunktį ir išdėstyti taip:

„1.2. Mokesčio už ugdymą Vilniaus miesto savivaldybės vaikų ir jaunimo klubuose, moksleivių kūrybos ir mokymo, jaunųjų turistų, Sostinės vaikų ir jaunimo, Saugaus miesto centruose bei atviruose jaunimo centruose įkainių sąrašą ir Mokesčio už paslaugas Sostinės vaikų ir jaunimo centre įkainių sąrašą.“;

1.3. pakeisti nurodytu sprendimu patvirtintus Mokesčio už ugdymą Vilniaus miesto savivaldybės vaikų ir jaunimo klubuose, moksleivių kūrybos ir mokymo, jaunųjų turistų, Sostinės vaikų ir jaunimo, Saugaus miesto centruose bei atviruose jaunimo centruose įkainių sąrašą ir Mokesčio už paslaugas Sostinės vaikų ir jaunimo centre įkainių sąrašą ir išdėstyti juos nauja redakcija (pridedama);

1.4. pripažinti netekusiu galios 1.3 papunktį.

2. Pavesti Vilniaus miesto savivaldybės administracijos jaunimo reikalų koordinatoriui (Jaunimo skyriaus vedėjui) kontroliuoti, kaip įgyvendinamas šis sprendimas.

Meras	Valdas Benkunskas